**Konsta Jaakola** (s. 4. huhtikuuta 1997 Helsinki) on suomalainen jääkiekkoilija, joka pelaa Mestis-joukkue Heinolan Peliitoissa. Hän on pelipaikaltaan oikea laitahyökkääjä. Jaakola laukoo oikealta.

Ura
---

Jaakola on Karhu-Kissojen kasvatti. Hän oli kaudella 2012–2013 C-nuorten SM-karsinnoissa joukkueensa paras pistemies ja syöttäjä tehoilla 1+6=7. C-nuorten Mestiksen runkosarjassa Jaakola oli Karhu-Kissojen paras pistemies ja maalintekijä tehoilla 19+17=36. Hän voitti kauden päätteeksi C-nuorten Mestispronssia. Vuodet 2014–2016 Jaakola kävi Yhdysvalloissa Rice Memorial High Schoolia. Jälkimmäisellä kaudella 2015–2016 hän oli joukkueensa paras pistemies ja maalintekijä sekä MPHL:ssä tehoilla 11+7=18 että high school -sarjassa tehoilla 28+31=59. Kauden 2016–2017 Jaakola pelasi EHL-junioriliigaa Philadelphia Little Flyersissa.

Kaudeksi 2017–2018 Jaakola palasi Suomeen ja siirtyi KooKoon A-nuoriin. Kaudella 2018–2019 hän nousi joukkueen varakapteeniksi. Jaakola debytoi samalla kaudella myös KooKoon SM-liigajoukkueessa, jossa hän pelasi kuusi runkosarjaottelua ilman tehopisteitä. Jaakola teki liigadebyyttinsä 6. helmikuuta 2019 Hämeenlinnan Pallokerhoa vastaan. Hänelle avautui paikka KooKoon kokoonpanosta, kun Toni Kähkönen oli sivussa, Anrei Hakulinen maajoukkueessa ja Henri Kanninen jättänyt joukkueen. Jaakola merkittiin KooKoon nelosketjun oikeaan laitaan Mikko Virtasen ja Tomi Leivon viereen. Hän sai ottelussa jääaikaa 5.16 minuuttia.

Jaakola siirtyi kaudeksi 2019–2020 vuoden mittaisella sopimuksella Mestis-joukkue Rovaniemen Kiekkoon. Hänen siirtonsa taustalla oli myös varusmiespalvelus Jääkäriprikaatissa. Jaakolan tulokaskausi Mestiksessä toi 33 runkosarjaottelussa tehot 2+2=4.

Kaudeksi 2020–2021 Jaakola siirtyi vuoden mittaisella sopimuksella Puolan Polska Hokej Ligan KH Toruńiin. Hänen ensimmäinen kokonainen pääsarjakautensa toi 32 runkosarja- ja neljässä playoff-ottelussa tehot 7+6=13.

Jaakola palasi kaudeksi 2021–2022 Mestikseen ja siirtyi vuoden mittaisella sopimuksella Heinolan Peliittoihin. Toukokuussa 2022 hän teki seuran kanssa vuoden mittaisen jatkosopimuksen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | Philadelphia Little Flyers | EHL | 40 | 5 | 16 | 21 | 10 | 12 | 0 | 1 | 1 | 4 |
| 2017–2018 | KooKoo | A-SM | 52 | 7 | 9 | 16 | 18 | 3 | 0 | 1 | 1 | 0 |
| 2018–2019 | KooKoo | A-SM | 50 | 12 | 13 | 25 | 28 | – | – | – | – | – |
|  | KooKoo | SM-liiga | 6 | 0 | 0 | 0 | 4 | – | – | – | – | – |
| 2019–2020 | RoKi | Mestis | 33 | 2 | 2 | 4 | 4 | – | – | – | – | – |
| 2020–2021 | KH Toruń | Puola | 32 | 7 | 6 | 13 | 6 | 4 | 0 | 0 | 0 | 0 |
| 2021–2022 | Peliitat | Mestis | 51 | 2 | 5 | 7 | 20 | – | – | – | – | – |
| 1 kausi | yhteensä | SM-liiga | 6 | 0 | 0 | 0 | 4 | – | – | – | – | – |
| 2 kautta | yhteensä | Mestis | 84 | 4 | 7 | 11 | 24 | – | – | – | – | – |
| 1 kausi | yhteensä | Puola | 32 | 7 | 6 | 13 | 6 | 4 | 0 | 0 | 0 | 0 |

Lähteet
-------

* Konsta Jaakola The Internet Hockey Databasessa (englanniksi)
* Konsta Jaakola Eurohockey-sivustolla (englanniksi)
* Konsta Jaakola *Elite Prospects*. Everysport Media Group AB.  (englanniksi)

### Viitteet

1. ↑  Tilastot *liiga.fi*. Jääkiekon SM-liiga Oy. Viitattu 6.2.2019.
2. 1 2 3 4 5  Konsta Jaakola *Elite Prospects*. Everysport Media Group AB.  (englanniksi)
3. ↑  Elite Prospects - Karhu-Kissat U16 *eliteprospects.com*. Everysport Media Group AB. Viitattu 21.3.2019. (englanniksi)
4. ↑  Elite Prospects - Rice Memorial Prep *eliteprospects.com*. Everysport Media Group AB. Viitattu 21.3.2019. (englanniksi)
5. ↑  Nuori KooKoo-hyökkääjä tekee liigadebyyttinsä tänään *Sportti.com*.  6.2.2019. Sport Content Oy. Viitattu 6.2.2019.
6. ↑  Kookoo - HPK, 6.2.2019 *liiga.fi*.  6.2.2019. Jääkiekon SM-liiga Oy. Viitattu 6.2.2019.
7. ↑  Kookoo - HPK, 6.2.2019 *liiga.fi*.  6.2.2019. Jääkiekon SM-liiga Oy. Viitattu 6.2.2019.
8. ↑  Iisakka ja Ronkainen jatkaa + 2 uutta hyökkääjää *rokihockey.fi*.  26.4.2019. RoKi Hockey Oy.  Arkistoitu 26.4.2019. Viitattu 26.4.2019.
9. ↑  KH Toruń *facebook.com*.  7.9.2020. KH Energa Toruń. Viitattu 7.9.2020. (puolaksi)
10. ↑  Pelaajasopimus, Konsta Jaakola *peliitat.fi*.  22.7.2021. Heinolan Peliitat Oy. Viitattu 22.7.2021.
11. ↑  Ensimmäiset pelaajasopimukset kaudelle 22-23 *peliitat.fi*.  12.5.2022. Heinolan Peliitat Oy. Viitattu 6.2.2023.